***Beszámoló Bürüs község Önkormányzat***

***2012. évi gazdálkodásáról***

***I. Bevezetés***

Bürüs község zsáktelepülés. 2012. évben a település lakosainak száma: 98 fő. Kereskedelmi egység, üzlet a község területén nem található. Vezetékes csatorna- illetve gázhálózat kiépítésre nem került. Egészségügyi alapellátás, gyógyszertár, alapfokú oktatás-nevelés, közigazgatási hatósági munka Kétújfalu településen biztosított.

# II. A település hátrányos helyzete

Társadalmi-gazdasági és infrastrukturális szempontból elmaradott, illetve az országos átlagot jelentősen meghaladó munkanélküliséggel sújtott települések jegyzékéről szóló 240/2006.(XI.30.) Korm. rendelet szerint a település egyaránt szerepel a társadalmi-gazdasági és infrastrukturális szempontból elmaradott települések és az országos átlagot 1,75-szörösen meghaladó munkanélküliségű települések között.

***III. Feladatellátás***

Bürüs község Önkormányzat Képviselő-testülte a helyi önkormányzatokról szóló többször módosított 1990. évi LXV. törvényben meghatározott kötelező feladatok ellátása érdekében az alábbi társulásokban vesz részt:

* Bürüs, Gyöngyösmellék, Kétújfalu, Szörény, Várad, Zádor községi Önkormányzatok Körjegyzőségének működtetésében (székhely: Kétújfalu),
* Házi segítségnyújtást és szociális étkeztetést társulási megállapodás alapján Kétújfalu község Önkormányzat biztosította 2008. augusztus 30-ig, 2008. szeptember 1-jétől Szigetvári Kistérségi Többcélú Társulás, 2009. január 1-jétől SZOCEG Kft,
* Háziorvosi Szolgálat (fenntartók: Bürüs, Endrőc, Gyöngyösmellék, Kétújfalu, Szörény, Teklafalu, Várad, Zádor községi Önkormányzatok) – székhely: Kétújfalu,
* Védőnői Szolgálat (fenntartók: Bürüs, Endrőc, Teklafalu, Várad települési önkormányzatok)- székhely: Teklafalu,
* A pedagógiai szakszolgálat kistérségi működtetéséről Szigetvár Város és a Baranya Megyei Közgyűlés által biztosított,
* Egészségügyi alapellátás keretén belül az ügyeleti ellátás (hétköznap, hétvégeken és ünnepnapokon) Szigetvári Egészségügyi Ellátó és Szolgáltató Kft keretén belül működik,
* Ivóvízellátás – vízközmű vagyonhasználat – SZIGET-VÍZ Kft által működtetett,
* Kommunális szilárd hulladék elszállítását a Dél-Kom Kft (székhely: Szigetvár) végzi,
* A folyékony hulladék gyűjtését és ártalmatlanítását Endrőc-Tekla Kft (székhely: Teklafalu) látja el.

***IV. Pénzügyi mutatók***

Önkormányzat önhibájukon kívül hátrányos helyzetben lévő helyi önkormányzatok támogatásában illetve működésképtelen önkormányzatok egyéb támogatása iránti kérelmet nem terjesztett elő.

A településen gépjárműadó (247 ezer Ft) fizetési kötelezettség terheli a lakosokat.

Adósok hátraléka 2012. évben 62 ezer Ft.

Az Önkormányzat gazdálkodását alapvetően az állam által biztosított normatív juttatások teszik ki, melynek összege 7 507 ezer Ft, kiegészítő támogatás szociális feladatok ellátására: 3 693 ezer Ft.

Önkormányzatok felzárkóztatási támogatása 2 540 ezer Ft.

***Bürüs település jelenét továbbra is a szociális kiadások határozzák meg alapvetően, az alábbi részletezésben:***

- FHT 3 104 ezer Ft

- lakásfenntartási támogatás (normatív) 907 ezer Ft

- gyermekvédelmi kedvezmény (egyösszegű) 244 ezer Ft

- óvodáztatási támogatás 40 ezer Ft

- átmeneti segély 175 ezer Ft

- egyéb támogatás 248 ezer Ft

**Kétújfalu, 2013. március 02.**

**Kozma István**

***polgármester***